Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2021/C 61/07)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1).

OZNÁMENIE O SCHVÁLENÍ ŠTANDARDNEJ ZMENY

„ASTI“

PDO-IT-A1396-AM05

Dátum oznámenia: 4. 12. 2020

OPIS A DÔVODY SCHVÁLENEJ ZMENY

1. Odrody viniča

Hoci v minulosti bola odroda Moscato jediná povolená odroda viniča, dnes môžu ostatné aromatické odrody bieleho hrozna vhodné na pestovanie v regióne Piemont tvoriť až 3 %. Nejde o významnú zmenu: vína s CHOP sa v skutočnosti vyrábajú len z odrody Moscato Bianco a túto zmenu si vyžiadali vinohradníci preto, aby neboli postihovaní za nedodržiavanie predpisov, ak sa vo vinohradníckej oblasti s odrodou Moscato Bianco zistí náhodná prítomnosť iných odrôd viniča, alebo keď budú nahradzovať odumreté alebo poškodené rastliny viniča novou výsadbou, najmä v starších vinohradoch. K tejto situácii môže dochádzať aj v súvislosti s väčším rozšírením choroby esca a zlatého žltnutia viniča, prípadne s dlhoročnou vidieckou tradíciou pestovania iných bielych odrôd, ktoré rodiny pestujú v tých istých vinohradoch a používajú na výrobu vína pre vlastnú spotrebu.

Táto zmena sa týka článku 2 špecifikácie výrobku.

2. Pravidlá týkajúce sa výroby vína

Minimálny prirodzený obsah alkoholu v prípade vína „Asti Spumante“Metodo Classico (čo znamená, že sa vyrába „tradičnou metódou“ výroby šumivého vína) je po novom 10,00 namiesto 11 obj. %.

Po rozsiahlych testoch sa rozhodlo, že táto požiadavka na šumivé vína v kategórii Metodo Classico by sa mala zmierniť, aby sa uľahčila výroba suchších druhov ako pas dosé, extra brut a brut. Súvisí to aj so zmenami uvedenými ďalej, ktoré sa týkajú zvýšeného výnosu hrozna a výlisnosti v prípade šumivých vín v kategórii Metodo Classico, čím sa harmonizujú kritériá platné pre všetky šumivé vína, na ktoré sa vzťahuje CHOP, bez ohľadu na použitú metódu (tradičnú alebo Charmatovu). Tieto zmeny takisto umožňujú pestovateľom zaradiť produkciu jedného vinohradu do rôznych kategórií.

Zmena prirodzeného obsahu alkoholu v hrozne sa týka článku 4 špecifikácie výrobku, ale nemá vplyv na jednotný dokument.

3. Maximálne výnosy

Maximálny povolený výnos sa v prípade vína „Asti Spumante“ kategórie Metodo Classico zvýšil z 8 na 10 ton hrozna na hektár (9,5 pre subregióny) a maximálna výlisnosť vína je teraz stanovená na 75 % namiesto 60 %. Toto zvýšenie výnosov odráža skutočnú kapacitu súčasných vinohradov a vychádza z uskutočnených experimentov, ktoré preukázali, že zvýšenie výnosov na 10 ton na hektár nemá vplyv na kvalitu či vlastnosti výrobku. Existujú aj technické dôvody, pre ktoré sa táto zmena požaduje: keď sú výnosy hrozna z vinohradu nižšie, dozrievanie nastáva oveľa skôr, čo spôsobuje náhly pokles kyslosti, a výsledkom je hrozno často nevhodné na výrobu suchších druhov šumivého vína tradičnou metódou.

Táto zmena sa týka bodu 5 písm. b) jednotného dokumentu (Maximálne výnosy) a súvisí s článkami 4 a 5 špecifikácie výrobku „Asti“ a s rovnakými článkami v doplňujúcich špecifikáciách pre subregióny Santa Vittoria d’Alba a Strevi.

4. Opis vína (vín)

a) Povolené rozpätie obsahu cukru v šumivých vínach („Asti“/„Asti Spumante“ a „Asti“/„Asti Spumante“Metodo Classico) bolo rozšírené tak, aby zahŕňalo druhy pas dosé, brut a extra brut.

b) V súvislosti so zahrnutím suchších šumivých vín sa požadovaný skutočný obsah alkoholu v prípade vín „Asti“/„Asti Spumante“Metodo Classico zmenil z úrovne „6,00 % až 8,00 obj. %“ na „minimálne 6,00 obj. %“.

c) Doplňujúce špecifikácie výrobkov pre subregióny Santa Vittoria d’Alba a Strevi po novom zahŕňajú aj šumivé vína Metodo Classico.

Tieto zmeny sa týkajú organoleptických vlastností uvedených v článku 6 špecifikácie výrobku „Asti“, článku 6 doplňujúcej špecifikácie pre podoblasť Santa Vittoria d’Alba, článku 5 doplňujúcej špecifikácie pre podoblasť Strevi a bodu 4 jednotného dokumentu [Opis vína (vín)].

5. Vinohradnícka oblasť

Vypustil sa odkaz na obec Camo v provincii Cuneo, pretože sa zlúčila s obcou Santo Stefano Belbo, ktorá je už uvedená ako súčasť vinohradníckej oblasti. Presný opis vymedzenej zemepisnej oblasti, ktorý je už uvedený v špecifikácii výrobku, sa pre väčšiu prehľadnosť teraz zahrnul aj do jednotného dokumentu.

Ide o redakčnú úpravu, ktorá nemá vplyv na vymedzenú zemepisnú oblasť.

Táto zmena sa týka článku 3 špecifikácie výrobku a bodu 6 jednotného dokumentu (Vymedzená zemepisná oblasť).

6. Pravidlá týkajúce sa výroby vína

Vypustil sa článok 5 ods. 11 špecifikácie výrobku. Znie takto: „Vína s DOCG uvedené v článku 1 sa nesmú vyrábať pomocou umelého sýtenia (úplného alebo čiastočného) a na konzervačné účely sa nesmú používať inhibítory kvasenia, aj keď existujúce právne predpisy EÚ a vnútroštátne právne predpisy vo všeobecnosti tieto postupy povoľujú.“

Vypustený odsek obsahoval zákaz, ktorý už v právnych predpisoch existuje a bol teda nadbytočný, ako aj obmedzenie praktík, ktoré sú v skutočnosti zákonné; po odstránení tohto odseku sa od vinárov požaduje, aby sa riadili platnými právnymi predpismi EÚ a vnútroštátnymi právnymi predpismi.

Zmenilo sa znenie článku 5 ods. 14 (predtým článok 5 ods. 15) špecifikácie výrobku o kategóriách výrobkov, ktoré je možné vyrobiť z muštu (chápaného ako medziprodukt výroby vína), ktorý bol vyhlásený za vhodný na výrobu vín s CHOP, čím vinári získali voľnosť pri rozhodovaní, ktoré kategórie výrobkov vyrobia z muštu v záujme optimálneho riadenia výroby. Mušt zaznamenaný v ročnom hlásení o produkcii hrozna ako vhodný na výrobu vín „Moscato d’Asti“ alebo „Moscato d’Asti“Vendemmia Tardiva sa preto môže použiť nielen na výrobu vín „Asti“/„Asti Spumante“, ale aj na výrobu vín „Asti“/„Asti Spumante“Metodo Classico, čo predtým nebolo povolené. Okrem toho možno mušt určený na výrobu vín „Asti“/„Asti Spumante“ alebo „Asti“/„Asti Spumante“Metodo Classico použiť aj na výrobu vína „Moscato d’Asti“ za predpokladu, že má minimálny prirodzený obsah alkoholu požadovaný pre tento druh vína.

Táto zmena sa týka článku 5 špecifikácie výrobku a nemá vplyv na jednotný dokument.

7. Pomenovávanie a označovanie vín

Hoci v obciach tvoriacich subregióny Santa Vittoria d’Alba a Strevi existuje tradícia výroby akostných aromatických šumivých vín (kategória 6) tradičnou metódou aj inými metódami, doteraz sa tieto vína uvádzali na trh ako vína s CHOP „Asti“. Táto zmena preto umožňuje označovať tieto vína príslušným subregiónom. Zároveň to znamená, že spotrebitelia získajú presnejšie informácie o pôvode vína.

Okrem toho sú požiadavky platné pre tieto druhy vín stanovené v pravidlách pre subregióny prísnejšie ako kritériá pre základné vína s CHOP. Napríklad maximálny výnos je nižší (o 1 – 1,5 tony hrozna na hektár) a vyžaduje sa, aby malo hrozno vyšší minimálny prirodzený obsah alkoholu (o 1 – 1,5 obj. %).

Táto zmena sa týka článkov 1 až 7 doplňujúcich špecifikácií výrobkov pre subregióny Santa Vittoria d’Alba a Strevi a súvisí s bodmi 4 [Opis vína (vín)] a 5 (Maximálne výnosy) jednotného dokumentu.

8. Výnimka z požiadaviek, aby sa výroba a fľašovanie uskutočňovali vo vymedzenej oblasti

V bode 9 jednotného dokumentu (Ďalšie základné podmienky) sa po novom stanovujú výnimky z požiadavky, aby sa výroba a fľašovanie uskutočňovali vo vymedzenej zemepisnej oblasti.

Tieto podmienky boli prítomné v špecifikácii výrobku, odkedy bol názov „Asti“ prvýkrát uznaný ako CHOP (v roku 1967), a potvrdené, keď názov získal v Taliansku označenie DOCG (Denominazione di Origine Controllata e Garantita alebo „zaručené a kontrolované označenie pôvodu“) a keď sa zaviedli subregióny. Omylom sa však v roku 2011 nedostali do jednotného dokumentu, keď sa súbory týkajúce sa všetkých existujúcich označení vkladali do informačného systému Európskej komisie.

Ide o redakčnú zmenu, keďže špecifikácia výrobku, pokiaľ ide o príslušné podmienky, sa nezmenila.

Táto zmena sa týka bodu 9 jednotného dokumentu (Ďalšie základné podmienky) a nemá vplyv na špecifikáciu výrobku.

9. Redakčné úpravy

Niektoré kontaktné údaje boli aktualizované. Táto zmena sa týka bodu Kontaktné údaje v časti Iné informácie v bode 1.2 jednotného dokumentu.

Po vypustení článku 5 ods. 11 boli zostávajúce odseky článku 5 prečíslované.

Článok 7 ods. 3 špecifikácie výrobku bol vypustený, pretože je nezlučiteľný s pravidlom, že šumivé vína sa po novom môžu označovať názvom subregiónu, a pretože ďalšie aspekty, ktoré sa v ňom uvádzali, sú stanovené v platných právnych predpisoch, a teda boli nadbytočné.

Aktualizovali sa odkazy na právne predpisy v špecifikácii výrobku.

JEDNOTNÝ DOKUMENT

1. Názov výrobku

„Asti“

2. Druh zemepisného označenia

CHOP – chránené označenie pôvodu

3. Kategórie vinohradníckych/vinárskych výrobkov

1. Víno

6. Akostné aromatické šumivé víno

4. Opis vína (vín)

„Asti“/„Asti Spumante“ a subregionálne druhy „Asti“/„Asti Spumante“ Santa Vittoria d’Alba a „Asti“/„Asti Spumante“ Strevi

Pena: jemná, dlhotrvajúca

Farba: slamovožltá až svetlozlatá

Vôňa: charakteristická, delikátna

Chuť: charakteristická, vyvážená, od pas dosé po sladkú.

Minimálny celkový obsah alkoholu (v obj. %): 11,5 %, z toho skutočný obsah alkoholu minimálne 6 obj. %;

Minimálny bezcukorný extrakt: 15 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %): Minimálny skutočný obsah alkoholu (v obj. %): 6 Minimálna celková kyslosť: 4,5 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter): Maximálny celkový obsah oxidu siričitého (v miligramoch na liter):

„Asti“/„Asti Spumante“ Metodo Classico (tradičná metóda) a subregionálne druhy „Asti“/„Asti Spumante“ Metodo Classico Santa Vittoria d’Alba a „Asti“/„Asti Spumante“ Metodo Classico Strevi

Pena: jemná, dlhotrvajúca

Farba: slamovožltá až veľmi bledá zlatá

Vôňa: charakteristická, výrazná, delikátna

Chuť: charakteristická, vyvážená, od pas dosé po sladkú.

Minimálny celkový obsah alkoholu (v obj. %): 12 %, z toho skutočný obsah alkoholu minimálne 6 obj. %;

Minimálny bezcukorný extrakt: 17 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %): Minimálny skutočný obsah alkoholu (v obj. %): 6 Minimálna celková kyslosť: 6 gramov na liter, vyjadrená ako kyselina vínna Maximálny obsah prchavých kyselín (v miliekvivalentoch na liter): Maximálny celkový obsah oxidu siričitého (v miligramoch na liter):

„Moscato d’Asti“ Vendemmia Tardiva (neskorý zber)

Farba: zlatožltá

Vôňa: ovocná, veľmi intenzívna, typická pre zhrozienkovatené hrozno s korenistými tónmi

Chuť: sladká, harmonická, zamatová, s tónmi odrody Moscato, ktoré pripomínajú včelí plást.

Minimálny celkový obsah alkoholu (v obj. %): 14 %, z toho skutočný obsah alkoholu minimálne 11 obj. %;

Minimálny bezcukorný extrakt: 22 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %): Minimálny skutočný obsah alkoholu (v obj. %): Minimálna celková kyslosť: 4,5 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter): Maximálny celkový obsah oxidu siričitého (v miligramoch na liter):

„Moscato d’Asti“

Farba: slamovožltá rôznej intenzity

Vôňa: charakteristická výrazná aróma odrody Moscato

Chuť: sladká, aromatická, charakteristická, môže jemne perliť.

Minimálny celkový obsah alkoholu (v obj. %): 11 %, z toho skutočný obsah alkoholu v rozpätí 4,5 až 6,5 obj. %;

Minimálny bezcukorný extrakt: 15 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %): Minimálny skutočný obsah alkoholu (v obj. %): Minimálna celková kyslosť: 4,5 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter): Maximálny celkový obsah oxidu siričitého (v miligramoch na liter):

Subregionálny druh „Moscato d’Asti“ Santa Vittoria d’Alba

Farba: slamovožltá s tónmi zlatej

Vôňa: elegantná, jemná, svieža a stála, s občasnými kvetinovými tónmi

Chuť: bezprostredná, harmonická, sladká, aromatická, typická pre odrodu Moscatello, potenciálne jemne perlivá.

Minimálny celkový obsah alkoholu (v obj. %): 12 %, z toho skutočný obsah alkoholu v rozpätí 4,5 až 6,5 obj. %;

Minimálny bezcukorný extrakt: 15 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %): Minimálny skutočný obsah alkoholu (v obj. %): Minimálna celková kyslosť: 5 gramov na liter, vyjadrená ako kyselina vínna Maximálny obsah prchavých kyselín (v miliekvivalentoch na liter): Maximálny celkový obsah oxidu siričitého (v miligramoch na liter):

Subregionálny druh „Moscato d’Asti“ Canelli

Vôňa: pižmová, charakteristická výrazná aróma odrody Moscato

Farba: slamovožltá rôznej intenzity až zlatá

Chuť: sladká, aromatická, charakteristická, s arómou odrody Moscato, potenciálne jemne perlivá.

Minimálny celkový obsah alkoholu (v obj. %): 12 %, z toho skutočný obsah alkoholu v rozpätí 4,5 až 6,5 obj.%;

Minimálny bezcukorný extrakt: 16 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %): Minimálny skutočný obsah alkoholu (v obj. %): Minimálna celková kyslosť: 4,5 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter): Maximálny celkový obsah oxidu siričitého (v miligramoch na liter):

Subregionálny druh „Moscato d’Asti“ Strevi

Farba: slamovožltá rôznej intenzity až zlatá

Vôňa: charakteristická a výrazná aróma odrody Moscato

Chuť: sladká, aromatická, charakteristická, s arómou odrody Moscato, potenciálne jemne perlivá.

Minimálny celkový obsah alkoholu (v obj. %): 12 %, z toho skutočný obsah alkoholu v rozpätí 4,5 až 6,5 obj. %;

Minimálny bezcukorný extrakt: 15 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %): Minimálny skutočný obsah alkoholu (v obj. %): Minimálna celková kyslosť: 4,5 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter): Maximálny celkový obsah oxidu siričitého (v miligramoch na liter):

Subregionálny druh „Moscato d’Asti“ Vendemmia Tardiva „Santa Vittoria d’Alba“

Farba: výrazná zlatožltá

Vôňa: komplexná, ovocná, veľmi intenzívna, typická pre zhrozienkovatené hrozno, s korenistými tónmi Chuť: sladká, harmonická a zamatová, s tónmi odrody Moscato, ktoré pripomínajú aj včelí plást.

Minimálny celkový obsah alkoholu (v obj. %): 15 %, z toho skutočný obsah alkoholu minimálne 12 obj. %;

Minimálny bezcukorný extrakt: 22 g/l.

Analytické parametre, ktoré nie sú uvedené v nasledujúcej tabuľke, zodpovedajú limitom stanoveným vo vnútroštátnych právnych predpisoch a v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %): Minimálny skutočný obsah alkoholu (v obj. %): Minimálna celková kyslosť: 4,5 gramu na liter, vyjadrená ako kyselina vínna Maximálny obsah prchavých kyselín (v miliekvivalentoch na liter): Maximálny celkový obsah oxidu siričitého (v miligramoch na liter):

5. Vinárske výrobné postupy

a) Osobitné enologické postupy

ŽIADNE

b) Maximálne výnosy

„Asti“/„Asti Spumante“ a „Moscato d’Asti“

10 000 kilogramov hrozna na hektár

„Asti“/„Asti Spumante“Metodo Classico

10 000 kilogramov hrozna na hektár

„Moscato d’Asti“Vendemmia Tardiva

6 000 kilogramov hrozna na hektár

„Moscato d’Asti“ Canelli a „Moscato d’Asti“ Strevi

9 500 kilogramov hrozna na hektár

„Moscato d’Asti“ Canelli označené názvom Vigna, po ktorom nasleduje názov miesta alebo vinohradu

8 500 kilogramov hrozna na hektár

„Moscato d’Asti“ Strevi a „Moscato d’Asti“ Santa Vittoria d’Alba

9 500 kilogramov hrozna na hektár

„Moscato d’Asti“Vendemmia Tardiva Santa Vittoria d’Alba

5 000 kilogramov hrozna na hektár

„Asti Spumante“ Santa Vittoria d’Alba, „Asti Spumante“Metodo Classico Santa Vittoria d’Alba, „Asti Spumante“ Strevi a „Asti Spumante“Metodo Classico Strevi

9 500 kilogramov hrozna na hektár

6. Vymedzená zemepisná oblasť

Vína s DOCG „Asti“ sa môžu vyrábať z hrozna vypestovaného v oblasti vymedzenej takto:

V provincii Alessandria na celom území týchto obcí:

Acqui Terme, Alice Bel Colle, Bistagno, Cassine, Grognardo, Ricaldone, Strevi, Terzo a Visone.

V provincii Asti na celom území týchto obcí: Bubbio, Calamandrana, Calosso, Canelli, Cassinasco, Castagnole Lanze, Castel Boglione, Castelletto Molina, Castelnuovo Belbo, Castel Rocchero, Cessole, Coazzolo, Costigliole d’Asti, Fontanile, Incisa Scapaccino, Loazzolo, Maranzana, Mombaruzzo, Monastero Bormida, Montabone, Nizza Monferrato, Quaranti, San Marzano Oliveto, Moasca, Sessame, Vesime, Rocchetta Palafea a San Giorgio Scarampi.

V provincii Cuneo na celom území obcí Castiglione Tinella, Cossano Belbo, Mango, Neive, Neviglie, Rocchetta Belbo, Serralunga d’Alba, S. Stefano Belbo, S. Vittoria d’Alba, Treiso, Trezzo Tinella, Castino a Perletto a v týchto častiach obce Alba: Como a San Rocco Senodelvio.

— Subregión Canelli tvoria celé územia týchto obcí v provincii Asti: Calamandrana, Calosso, Canelli, Cassinasco, Castagnole Lanze, Coazzolo, Costigliole d’Asti, San Marzano Oliveto a Moasca, plus územie obcí Loazzolo a Bubbio, ktoré sa nachádzajú na ľavom brehu rieky Bormida, a celé územia týchto obcí v provincii Cuneo: Castiglione Tinella, Cossano Belbo, Mango, Neive, Neviglie, Rocchetta Belbo, Serralunga d’Alba, S. Stefano Belbo, Treiso a Trezzo Tinella a tieto časti obce Alba: Como a San Rocco Senodelvio.

— Subregión Santa Vittoria d’Alba pozostáva z obce Santa Vittoria d’Alba v provincii Cuneo.

— Subregión Strevi pozostáva z celého územia týchto obcí v provincii Alessandria: Acqui Terme, Cassine, Ricaldone, Strevi, Terzo, Alice Bel Colle, Bistagno, Grognardo a Visone.

7. Hlavné muštové odrody

Moscato bianco B. – Moscato reale

8. Opis súvislostí

DOCG „ASTI“

„Asti“ a „Moscato d’Asti“ sú jednoodrodové vína vyrobené výlučne z odrody Moscato Bianco, ktoré majú osobitý, výrazný aromatický profil. Osobité vlastnosti, ktoré táto odroda dodáva rôznym druhom vín vrátane šumivých vín a vín s prívlastkom neskorý zber, úzko súvisia s odborným pestovaním viniča vinohradníkmi a s niektorými inovatívnymi vinárskymi metódami, pomocou ktorých vznikol v posledných desaťročiach sortiment suchších vín na báze odrody Moscato, či už šumivých alebo tichých.

Vhodnosť pôdy na pestovanie viniča z hľadiska jej osobitej morfológie a chemického zloženia, ako aj klimatické podmienky danej oblasti a miestne vinárske zručnosti a tradície prispeli k tomu, že v priebehu rokov sa ako najvhodnejšia odrodová skladba na pestovanie v tomto prostredí ukázala práve odroda Moscato Bianco.

V 18. storočí sa v sérii článkov o víne a vinohradoch z celého sveta publikovaných v Lausanne konkrétne spomínala vysoko cenená odroda Moscato Bianco z Piemontu a koncom storočia prestížna Società di Agricoltura di Torino vyhlásila odrodu Moscato za jednu z piemontských odrôd viniča, z ktorej možno vyrábať vysoko kvalitné vína. V 19. storočí sa Piemont zreteľne odlišoval od ostatných talianskych regiónov pre rozšírené pestovanie odrody Moscato Bianco. Na konci devätnásteho storočia sa z hrozna odrody Moscato začalo vyrábať veľké množstvo šumivého vína pomocou metódy druhotného kvasenia základného vína vo fľaši. Do roku 1895 sa zdokonalila Charmatova metóda (ktorá vznikla v Piemonte) a odroda Moscato sa používala najmä na výrobu šumivého vína. Už vtedy sa hovorilo o značnom dopyte, dokonca aj zo zahraničia, po voňavom šumivom bielom víne, ktoré bolo v odvetví známe pod menom „Moscato d’Asti“ alebo „Moscato di Canelli“. Zameraním na výrobu šumivých vín sa Piemont jednoznačne odlíšil od ostatných regiónov, kde sa odroda Moscato takisto pestovala (hoci v oveľa menšej miere). Väčšina vín z odrody Moscato vyrobených inde bola považovaná za luxusné „likérové“ vína a odroda Moscato sa používala na výrobu šumivého vína iba v Piemonte, konkrétne v oblastiach Asti, Alessandria a Cuneo. V tom istom čase sa uskutočnili prvé experimenty so suchými šumivými vínami na báze odrody Moscato („Asti Champagne“ začiatkom 20. storočia). Nemali však veľký komerčný úspech, pretože s nedostatočnými enologickými znalosťami nebolo možné zmierniť horkú chuť spôsobovanú terpénmi vo víne z odrody Moscato, ktoré prešlo procesom úplnej fermentácie. Pridaním cukru na druhotné kvasenie vo fľaši sa síce horkosť vína znížila, ale tlak, ktorý tým vznikal, bol na vtedajšie fľaše príliš vysoký. Výrobcovia vína s DOCG „Asti“ pokračovali vo vývoji suchých verzií rôznych vín (šumivých, tichých aj jemne perlivých). V 80. rokoch 20. storočia začali piemontské výskumné ústavy publikovať články o chemických a aromatických vlastnostiach suchých vín vyrobených z odrody Moscato Bianco a o vývoji terpénových zlúčenín v hrozne odrody Moscato s cieľom optimalizovať výrobnú technológiu. V týchto rokoch sa vyvinula koncepcia „odrodovej enológie“, t. j. zdokonalený technologický postup, ktorým sa malo dosiahnuť zlepšenie vlastností hrozna tak, aby sa to prejavilo v kvalite konečného výrobku. V konkrétnom prípade odrody Moscato technický vývoj umožnil predĺžiť proces kvasenia, čím sa zmiernili horké tóny, pre ktoré stroskotali obchodné iniciatívy začiatkom dvadsiateho storočia. Vinári si toto nové know-how osvojili a v posledných desaťročiach vyvinuli šumivé a tiché vína na báze odrody Moscato s nižším obsahom cukru.

9. Ďalšie základné podmienky (balenie, označovanie, iné požiadavky)

Dodatočné ustanovenia o označovaní

Právny rámec:

Vnútroštátne právne predpisy

Druh ďalšej podmienky:

Dodatočné ustanovenia o označovaní

Opis podmienky:

Na etiketách a pri prezentácii vín s DOCG „Asti“ alebo „Asti Spumante“ nesmie byť obsah cukru uvedený v rovnakom riadku ako názov a musí sa uvádzať iným typom písma a menšími písmenami, než akým sa uvádza názov.

Výnimka pre výrobu vo vymedzenej zemepisnej oblasti

Právny rámec:

Vnútroštátne právne predpisy

Druh ďalšej podmienky:

výnimka pre výrobu vo vymedzenej zemepisnej oblasti

Opis podmienky:

Okrem vinohradníckej oblasti sa vinárske postupy na výrobu vín s DOCG „Asti“ (vrátane sušenia hrozna v prípade kategórie Vendemmia Tardiva a procesu výroby šumivého vína) môžu uskutočňovať kdekoľvek v rámci provincií Alessandria, Asti a Cuneo a takisto v Pressione, časti obce Chieri (v metropolitnej oblasti Turín), ktorá susedí s vinohradníckou oblasťou.

Balenie vo vymedzenej oblasti

Právny rámec:

Vnútroštátne právne predpisy

Druh ďalšej podmienky:

Balenie vo vymedzenej zemepisnej oblasti

Opis podmienky:

Vína s DOCG „Asti“ sa musia fľašovať vo vinohradníckej oblasti. V súlade s článkom 4 delegovaného nariadenia Komisie (EÚ) 2019/33 sa fľašovanie musí uskutočniť v uvedenej vymedzenej zemepisnej oblasti, aby sa zabezpečila kvalita a dobrá povesť vína, zaručil jeho pôvod a zabezpečila účinnosť kontrol.

Odkaz na špecifikáciu výrobku

https://www.politicheagricole.it/flex/cm/pages/ServeBLOB.php/L/IT/IDPagina/16195

(1) Ú. v. EÚ L 9, 11.1.2019, s. 2.